### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 20. december 2023 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 13. december 2023.

Enhedslisten de Rød-Grønnes byrådsgruppe kunne ikke tiltræde indstillingen.

###

.

### Resume

I [adresse] ønsker vi at være en god by for alle, hvor aarhusianere lokalt tager ansvar for hinanden, tager del i den offentlige debat og engagerer sig i store og små fællesskaber på tværs af alder, bopæl og interesser.

Sundhed og Omsorgs folkehuse skal bidrage til dette ved at skabe gode fysiske rammer for mere velfærd gennem flere fællesskaber, foreninger og frivillige og mere forebyggelse for unge såvel som ældre aarhusianere.

Folkehusene skal rumme medborgerskabet og give folk lyst til deltagelse og engagement – i mennesker, i en sag, i kulturen, i fællesskabet, i lokalområdet og i relationer til hinanden.

I [adresse] ligger der i dag folkehuse rundt omkring i lokalsamfund i hele [adresse]. Folkehusene ser i dag meget forskellige ud. Fælles for dem er, at de står i en transformation, og skal finde fodfæstet i en ny og styrket tilgang til fællesskaber. De kommer ikke af sig selv og de kræver opmærksomhed. Til gengæld kan de rigtig meget, når de lykkes.

Derfor skal folkehusene være svaret på engagement og fællesskaber. Og derfor ønsker Sundhed og Omsorg – med Nordea-fondens ”Lyst til at deltage” - at tage udgangspunkt i en række ’folkehus-fyrtårne’ og afprøve og udvikle nye modeller for fremtidens fællesskabshus anno 2024.

Med denne indstilling fremsendes et udkast til en ansøgning til Nordea-fonden, der skal idéafprøve en række indsatser og modeller, der skal gøre os klogere på, hvordan flere kan tage del i og ansvar for fællesskabet, medborgerskabet, foreningslivet og demokratiet i [adresse] – og med mulighed for spredning i andre byer i [adresse].

### Beslutningspunkter

Det indstilles:

At 1) Byrådet tiltræder Sundhed og Omsorg og Styregruppen for fremtidens folkehuses indstilling og oplæg til ansøgning til Nordea-fondens ’Lyst til at deltage’.

At 2) Der udpeges ti folkehuse til en bruttoliste, som senere skæres ned til seks ‘folkehus-fyrtårne’ af Sundhed og Omsorg og styregruppen for fremtidens folkehuse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-11-2023

Steven Petersen:

Fremsendes til [adresse] med bemærkning, at Magistraten i mødet den 20. november 2023 anbefaler, at byrådet tiltræder Magistratsafdelingen for Sundhed og Omsorgs indstilling af 30. oktober 2023.

Anbefalingen er med forudsætning om at få finansiering fra Magistratsafdelingen for Kultur og Borgerservice til at der sker en samlokation i [adresse] og Sabro.

Søren Winther og Yannick Lund tog forbehold.

Ronja Overgaard var forhindret i at deltage i sagens behandling.

Udvalg: [adresse]

Dato: 06-12-2023

Steven Petersen:

Fremsendes til Sundhed- og Omsorgsudvalget til behandling i henhold til beslutning i byrådets møde den 6. december 2023.

Udvalg: Sundheds- og Omsorgsudvalget

Dato: 13-12-2023

Steven Petersen: 5

Anette Troels Hansen, Bo Mathiesen, Erling Thygesen, Vera Overgaard, Ziggy Steffensen og Yannick Lund tog forbehold.

Oda Andreasen kunne tiltræde indstillingen i overensstemmelse med Magistratens anbefaling.